Det fortæller DR Nordjylland. Gruppen af frivillige er gået sammen på Facebook under navnet "Ingen skal gå sulten i seng - Nødhjælp til nordjyder". Siden oktober har 35 familier bedt om hjælp til mad. Derfor er gruppen nu nødsaget til at lede i butikkernes affaldscontainere for at finde mad nok til dem alle. Initiativtager Sanne Vad mener, at velfærdssystemet har spillet fallit. - Det er pinligt, at mennesker i dagens Danmark ikke kan få brød på bordet, fordi de har fået kræft eller måske er kørt galt og derfor ikke er i stand til at arbejde, siger Sanne Vad til DR Nordjylland. I øjeblikket er der cirka 20 frivillige, som samler mad ind til familierne.

Opsummering:
Behovet for nødhjælp i Nordjylland er så stort, at en gruppe nordjyder nu er nødt til at "skralde" for at finde nok mad til de mange fattige familier.